CELEX: 62013TN0178
Language: da
Date: 2013-03-15 00:00:00
Title: Sag T-178/13: Sag anlagt den 15. marts 2013 — Jaczewski mod Kommissionen

1.6.2013   
            
            
               DA
            
            
               Den Europæiske Unions Tidende
            
            
               C 156/46
            
         Sag anlagt den 15. marts 2013 — Jaczewski mod Kommissionen
   (Sag T-178/13)
   2013/C 156/86
   Processprog: polsk
   
      Parter
   
   
      Sagsøger: Grzegorz Jaczewski (Bielany, Polen) (ved advokat M. Goss)
   
      Sagsøgt: Europa-Kommissionen
   
      Sagsøgerens påstand
   
   
               —
            
            
               Kommissionens gennemførelsesafgørelse af 24. juli 2012 (meddelt under nummer K(2012) 5049) om godkendelse af ydelse af supplerende nationale direkte betalinger i Polen for 2012 på grundlag af artikel 132 i Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003, hvorved anvendelsen af graduering på supplerende nationale direkte betalinger på mere end 5 000 EUR blev indført, annulleres delvist.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende: Kommissionen har tilsidesat princippet om retsreglernes rangfølge, idet den har truffet foranstaltninger, som strider mod artikel 132 i forordning nr. 73/2009, sammenholdt med forordningens artikel 7, stk. 1, og artikel 10, idet den har anvendt graduering på supplerende nationale direkte betalinger, selv om gradueringsmekanismen ikke er anvendelig i de nye medlemsstater for 2012.
            
         
               2)
            
            
               Andet anbringende: Ligebehandlingsprincippet og artikel 39 TEUF, sammenholdt med artikel 40, stk. 2, andet afsnit, TEUF, er blevet tilsidesat, idet anvendelsen af graduering inden for området for supplerende nationale direkte betalinger fører til, at de til landbrugerne i de nye medlemsstater betalte bidrag bliver nedsat til et niveau, som ligger under de bidrag, der betales til tilsvarende landbrugere i de medlemsstater, der ikke er nye medlemsstater, og idet der ved vedtagelsen af den anfægtede afgørelse ikke er blevet taget hensyn til forskellene i situationerne i Den Europæiske Unions enkelte regioner.